Σαντρίν Μποναίρ

Η Σαντρίν Μποναίρ (Sandrine Bonnaire, γενν. 31 Μαΐου 1967) είναι Γαλλίδα ηθοποιός, σκηνοθέτιδα του κινηματογράφου και σεναριογράφος, η οποία έχει εμφανισθεί σε περισσότερες από 40 ταινίες. Κέρδισε το Βραβείο Σεζάρ της «περισσότερο υποσχόμενης ηθοποιού» για την ερμηνεία της στην ταινία Στους έρωτές μας (1983), το Βραβείο Σεζάρ Καλύτερης Ηθοποιού για την ταινία Δίχως στέγη, δίχως νόμο (1985), καθώς και το «Κύπελλο Βόλπι» του Φεστιβάλ της Βενετίας για το έργο Η τελετή (1995). Γνωστές ταινίες της είναι επίσης, μεταξύ άλλων, και οι Κάτω από τον ήλιο του Σατανά (1987), Monsieur Hire (1989) και Ανατολή-Δύση (1999).

Σταδιοδρομία
Η Μποναίρ γεννήθηκε στην κωμόπολη Γκανά, στον νομό Αλλιέ της κεντρικής Γαλλίας, ως το έβδομο από τα ένδεκα παιδιά μιας οικογένειας εργατών. Η σταδιοδρομία της άρχισε όταν έπαιξε σε ηλικία 16 ετών στην ταινία Στους έρωτές μας του Μωρίς Πιαλά.

Ωστόσο, έγινε γνωστή διεθνώς το 1985, όταν ερμήνευσε τον κύριο ρόλο στην ταινία Δίχως στέγη, δίχως νόμο σε σκηνοθεσία της Ανιές Βαρντά, ερμηνεία για την οποία κέρδισε το δεύτερό της Βραβείο Σεζάρ. Η ταινία έκανε πρεμιέρα στο 42ο Φεστιβάλ της Βενετίας, όπου κέρδισε τον «Χρυσό Λέοντα» και η κριτική επιτροπή έκρινε την ερμηνεία της ως μία από τις καλύτερες της χρονιάς.

Η Μποναίρ συνεργάσθηκε και πάλι με τον Πιαλά στο Κάτω από τον ήλιο του Σατανά (Sous le soleil de Satan), την ταινία που κέρδισε τον «Χρυσό Φοίνικα» στο Φεστιβάλ των Καννών του 1987. Ακολούθησε το Monsieur Hire σε σκηνοθεσία του Πατρίς Λεκόντ και άλλες συνεργασίες με τους σκηνοθέτες Ζακ Ντουαγιόν και Κλωντ Σωτέ.

Το 1995 η Μποναίρ πρωταγωνίστησε στον ρόλο μιας φαινομενικά απλοϊκής υπηρέτριας στο ευρύτατα εξυμνημένο θρίλερ του Κλωντ Σαμπρόλ Η τελετή (La Cérémonie). Η ταινία και οι πρωταγωνιστές κέρδισαν διεθνή βραβεία, και αυτή τη φορά η Μποναίρ τιμήθηκε με το «Κύπελλο Βόλπι» του Φεστιβάλ της Βενετίας, δηλαδή το βραβείο α΄ γυναικείου ρόλου του Φεστιβάλ, όπως και η συμπρωταγωνίστριά της Ιζαμπέλ Υπέρ.

Το 2004 η Μποναίρ πρωταγωνίστησε σε ένα ακόμα έργο του Πατρίς Λεκόντ, το Εξομολογήσεις πολύ προσωπικές, με απρόσμενη για καλλιτεχνική ταινία εμπορική επιτυχία στις ΗΠΑ.

Το 2017 η ηθοποιός πρωταγωνίστησε σε μια ταινία του Γκαέλ Μορέλ με θέμα την αντίστροφη μετανάστευση, την Prendre le large.Cinéma : Sandrine Bonnaire, digne et fière dans "Prendre le large" , France TV Info, 5 Νοεμβρίου 2017 Το ίδιο έτος βραβεύθηκε με ένα τιμητικό «Βραβείο Μαγκρίτ» από τη βελγική κινηματογραφική «Ακαδημία Αντρέ Ντελβώ».

Προσωπική ζωή
Η Σαντρίν Μποναίρ απέκτησε μία κόρη, τη Ζαν, από μία πενταετή σχέση της με τον ηθοποιό Γουίλιαμ Χερτ, τον οποίο γνώρισε το 1991 στο γύρισμα της ταινίας Η Πανούκλα (από το ομώνυμο μυθιστόρημα του Αλμπέρ Καμύ). Αργότερα συμπρωταγωνίστησαν στο Secrets Shared with a Stranger (1994). Τον Μάρτιο του 2003 η Μποναίρ παντρεύτηκε τον ηθοποιό και σεναριογράφο Γκιγιώμ Λωράν, με τον οποίο απέκτησε μία δεύτερη θυγατέρα, την Αντέλ.

Επιλεγμένη φιλμογραφία

Ως ηθοποιός
 Έτος Τίτλος ταινίας Ρόλος Σκηνοθέτης1982Les sous-doués en vacances (μη αναγραφόμενη κομπάρσος) Κλωντ Ζιντί1983 Στους έρωτές μας Σουζάν Μωρίς Πιαλά1984 Tir à vue Μαριλύν Μαρκ Ανζελό1985 Blanche et Marie Μαρί Ζακ ΡενάρLe meilleur de la vie ("A better Life") Βερονίκ Ρενώ ΒικτόρΤμήμα Δίωξης Ναρκωτικών Λυντί Μωρίς ΠιαλάΔίχως στέγη, δίχως νόμο Μονά Μπερζερόν Ανιές Βαρντά1986 La Puritaine Μανόν Ζακ Ντουαγιόν1987 Κάτω από τον ήλιο του Σατανά Μουσέτ Μωρίς ΠιαλάJaune revolver Ανζέλ Ολιβιέ ΛανγκλουάLes Innocents Ζαν Αντρέ Τεσινέ1988 Quelques jours avec moi Φρανσέν  Κλωντ ΣωτέPeaux de vaches Ανί Πατρισιά Μαζυΐ1989 Monsieur HireΑλίς Πατρίς Λεκόντ1990 La Captive du désert η αιχμάλωτη Ρεϋμόν ΝτεπαρντόνVerso sera (Dans la soirée)Στέλλα Φραντσέσκα Αρκιμπούτζι1991 Le ciel de Paris Συζάν Μισέλ ΜπενάΗ Πανούκλα Μαρτέν Λούις Πουένσο1992 Prague Έλενα Ίαν Σέλαρ1994 Jeanne la pucelle Ιωάννα της Λωρραίνης Ζακ Ριβέτ1995 Les Cent et une Nuits de Simon Cinéma η γυναίκα περιπλανώμενη Ανιές ΒαρντάΗ τελετή Σοφί Κλωντ Σαμπρόλ1996 Never Ever Κατρίν Τσαρλς Φιντς1997 Die Schuld der Liebe (= «Χρέος αγάπης») Μόνικα Αντρέας Γκρούμπερ1998 Secret défense Συλβί Ζακ Ριβέτ1998 Voleur de vie Όλγα Υβ Ανζελό1999 Το χρώμα του ψέματος Βιβιάν Κλωντ ΣαμπρόλΑνατολή-Δύση Μαρί  Ρεζίς Βαρνιέ2001 Mademoiselle Κλαιρ Φιλίπ ΛιορέC'est la vie Συζάν Ζαν-Πιερ Αμερί2002 Femme fatale ο εαυτός της Μπράιαν Ντε Πάλμα2003 Resistance Λυσέτ Τοντ Κομαρνίκι2004 Εξομολογήσεις πολύ προσωπικές  Άννα Πατρίς ΛεκόντLe Cou de la girafe Ελέν Σαφύ ΝεμπούL'Équipier Μαμπέ Φιλίπ Λιορέ2006 Je crois que je l'aime Έλσα Πιερ ΖολιβέDemandez la permission aux enfants Μαρί Ερίκ Σιβανιάν2007 Un Coeur Simple ΦελισιτέΜαριόν Λαιν2008  L'Empreinte de l'ange Κλαιρ Σαφύ Νεμπού2009  Joueuse ΕλένΚαρολίν Μποταρό2013Adieu Paris Φρανσουάζ ΝτυπρέΦραντσίσκα Μπουχ2014 Salaud, on t'aime  Ναταλί ΜπερανζέΚλωντ ΛελούςSoul of a Spy ΖακλίνΒλαντίμιρ ΜπόρτκοRouge sang (τηλεταινία) ΖακλίνΞαβιέ Ντυρινζέ2015La Dernière Leçon ΝτιάνΠασκάλ Πουζαντού2016Le Ciel Attendra2017Capitaine MarleauΖαν ΝτεβαίρΖοσέ Νταγιάν2017Une Saison en France

Ως σκηνοθέτιδα/σεναριογράφος
 Έτος Τίτλος ταινίας Εμφανίζονται Σημειώσεις2007Elle s'appelle SabineΣαντρίν ΜποναίρΝτοκιμαντέρΓαλλική Ένωση Κριτικών Κινηματογράφου: Καλύτερη πρώτη ταινίαΒραβείο «Κρυστάλλινη Σφαίρα» Καλύτερου ΝτοκιμαντέρΥποψηφιότητα: «Χρυσή κάμερα» του Φεστιβάλ των ΚαννώνΥποψηφιότητα: Φεστιβάλ του Σικάγου - Καλύτερο ΝτοκιμαντέρΥποψηφιότητα: Βραβείο Σεζάρ Καλύτερου Ντοκιμαντέρ2011J'enrage de son absenceΓουίλιαμ Χερτ, Αλεξάντρα Λαμύ  ταινία με υπόθεση2016Marianne Faithfull - Fleur d'âmeΜαριάν Φέιθφουλ, Σαντρίν Μποναίρ ντοκιμαντέρ

Παραπομπές

Εξωτερικοί σύνδεσμοι
 Η Σ. Μποναίρ στην IMDb
 Η Σ. Μποναίρ στο Film Reference

Κατηγορία:Γαλλίδες ηθοποιοί κινηματογράφου
Κατηγορία:Γαλλίδες ηθοποιοί τηλεόρασης
Κατηγορία:Γάλλοι σεναριογράφοι
Κατηγορία:Γάλλοι σκηνοθέτες κινηματογράφου
Κατηγορία:Βραβευμένες με Σεζάρ Α' Γυναικείου Ρόλου
Κατηγορία:Νικήτριες Κυπέλλου Βόλπι Καλύτερης Ηθοποιού